# Alan Shepard

### Wikipedia

Alan Shepard
Apollo 14, Alan Shepard Kuun kamaralla. Katso myös Apollo 14 -artikkelin kuva miehistöstä.

Alan Bartlett Shepard, Jr. (s. 18. marraskuuta 1923, East Derry, New Hampshire - k. 21. heinäkuuta 1998, Pebble Beach, Kalifornia) oli ensimmäinen yhdysvaltalainen avaruudessa käynyt yhdysvaltalainen astronautti - häntä ennen avaruudessa oli käynyt vain neuvostoliittolainen Juri Gagarin.

## [muokkaa] Sotilasura laivastossa

Alan Shepard valmistui merivoimien sotakorkeakoulusta Annapolis’sta heinäkuussa 1944 ja valmistuttuaan osallistui toiseen maailmansotaan Tyynenmeren taisteluihin palvellen hävittäalus Cogswell’lla laivastoupseerina.

Sodan päätyttyä Shepard palveli laivaston lentoasemilla Corpus Christissä Teksasissa ja Pensacolassa Floridassa. Shepardin intoa lentämistä kohtaan kuvaa, että hän hankki lentäjän lupakirjan yksityisesti ennen laivaston lentäjän tutkinnon suorittamista maaliskuussa 1947.

Vuonna 1950 Alan Shepard siirtyi laivaston koelentokeskukseen Patuxent Riveriin, Marylandiin. Koelentäjänä hän osallistui mm. lukuisten laivaston eri konetyyppien testaamiseen ja ilmassa tapahtuvan polttoainetäydennyksen kehittämiseen. Shepard toimi myös uusien koelentäjien kouluttajana.

## [muokkaa] Shepardin avaruuslennot

- Toukokuun 5. päivänä 1961, 23 päivää Juri Gagarinin ensilennon jälkeen Alan Shepardista tuli Yhdysvaltain ensimmäinen astronautti, kun hänet laukaistiin ballistiselle lennolle Mercury-avaruusaluksella ”Freedom 7”. Lento kesti 15 minuuttia ja 28 sekuntia ja korkeimmillaan se ylsi 116 mailin korkeuteen.
- Apollo 14, komentaja, 31. tammikuuta — 9. helmikuuta 1971, kolmas Apollo-lento, joka laskeutui Kuuhun. Shepard on ainoana ihmisenä pelannut golfia Kuussa lyötyään kaksi golfpalloa mailallaan kuukävelyn aikana.

Shepardin piti myös osallistua Mercury 10 (Freedom 7-II) -lentoon toukokuussa 1963, mutta se peruttiin. Tämän jälkeen Shepard nimettiin komentajaksi ensimmäiselle miehitettylle Gemini-lennolle, mutta joutui jäämään pois lennolta, kun alkuvuodesta 1964 Shepardilla todettiin Menieren tauti. Toukokuussa 1969 hän sai jälleen täydet lento-oikeudet sisäkorvaan tehdyn leikkauksen jälkeen. Shepard olin alun perin nimetty Apollo 13 -lennon komentajaksi, mutta pyynnöstään hänet siirrettiin seuraavalle lennolle.

Shepard kuoli 74 vuoden iässä leukemiaan.

Haettu osoitteesta http://fi.wikipedia.org../../../a/l/a/Alan_Shepard_19fc.html

Luokka: Yhdysvaltalaiset astronautit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Esperanto
- Français
- Italiano
- עברית
- Magyar
- Nederlands
- 日本語
- Polski
- Português
- Русский
- Slovenčina
- Slovenščina
- Svenska
- 中文